**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.09.2019, ora 08.00 – 08.09.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 08.09.2019, ora 07.00**

**RÂURI**

Debitele au fost, în general, staţionare, exceptând cursul superior al Prutului, unde au fost în scădere.

Debitele se situează, în general, la valori cuprinse între 30-90% din mediile multianuale lunare, mai mari (peste 100%) în bazinul superior al Ialomiţei și mai mici pe unele râuri din bazinele hidrografice: Tur, Lăpuș, Bârzava, Moraviţa, Bârlad, Tazlău, Jijia, pe cursul superior al Crasnei, pe unii afluenți ai Someșului (Ilișua, Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) și Argeşului superior (Arefu, Vâlsan, R. Doamnei).

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând cursul superior al Prutului, unde vor fi în scădere.

Sunt posibile creșteri de niveluri și debite pe unele râuri mici din vestul, nord-vestul țării și din zona montană datorită precipitațiilor, sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 07.09 – 08.09.2019 a fost staţionar, având valoarea de 2500 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în scădere pe sectorul Calafat – Isaccea și staționare la Gruia și Tulcea.

Debitul la intrarea în ţară (secţiunea Baziaş) va fi staționar (2500 m3/s).

În aval de Porţile de Fier debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**2.** **Situația meteorologică în intervalul 07.09.2019, ora 08.00 – 08.09.2019, ora 06.00**

**ÎN ŢARĂ**

Vremea a fost caldă în toate regiunile. Cerul a fost variabil, cu înnorări mai accentuate după-amiaza și noaptea în vestul țării și s-au semnalat averse, însoțite și de descărcări electrice, pe arii extinse în Banat și Crișana și izolat în Maramureș, Oltenia, nordul Munteniei și Dobrogea. Vântul a suflat slab și moderat, cu unele intensificări la munte și în Banat, precum și, de scurtă durată, în timpul ploilor. Temperaturile maxime s-au încadrat între 24 de grade la Sulina, Câmpulung, Întorsura Buzăului, Joseni și Petroșani și 32 de grade la Hârșova, iar la ora 06.00 se înregistrau valori termice cuprinse între 7 grade la Întorsura Buzăului și 24 de grade la Sulina.

***OBSERVAȚII - de ieri dimineață, de la ora 06.00, au fost în vigoare 3 atenționări cod galben pentru fenomene meteorologice periculoase imediate, emise de SRPV Timișoara.***

**LA BUCUREŞTI**

Vremea a fost caldă. Cerul a fost variabil, iar vântul a suflat slab și moderat. Temperatura maximă a fost de 31 de grade la Filaret și Băneasa și 29 de grade la Afumați, iar la ora 06.00 se înregistrau 15 grade la toate stațiile meteorologice.

**3. Prognoza meteorologică în intervalul 08.09.2019, ora 08.00 – 09.09.2019, ora 08.00**

**ÎN ŢARĂ**

Vremea se va menține caldă, local călduroasă în regiunile sudice. Cerul va avea înnorări temporare. Vor fi averse și descărcări electrice, local în vestul și nord-vestul țării, precum și la munte, iar pe arii restrânse va ploua și în centru și sud-est și cu totul izolat în rest. Vântul va sufla slab și moderat, local și temporar cu intensificări, ziua mai ales în regiunile sud-estice, iar după-amiaza și noaptea cu precădere în cele sud-vestice și pe crestele Carpaților Meridionali și Munților Banatului. Temperaturile maxime se vor încadra între 24 și 31 de grade, cu cele mai ridicate valori în sudul Olteniei, iar cele minime vor fi cuprinse între 10 și 20 de grade, mai coborâte, spre 6 grade, în depresiunile din estul Transilvaniei, unde vor fi condiții de ceață.

**LA BUCUREŞTI**

Vremea se va menține caldă. Cerul va fi temporar noros și vor fi condiții pentru ploi de scurtă durată și intensificări trecătoare ale vântului. Temperatura maximă se va situa în jurul valorii de 29 de grade, iar cea minimă va fi de 13...15 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

GNM-CJ Constanta informează telefonic despre producerea, la 07.09.2019, unui incendiu in zona fostei gropi de gunoi din loc. Darabani, jud CT. Nu se cunosc cauzele declansatoare. ISU Dobrogea intervine pentru stingere. Vom reveni cu informatii suplimentare.

1. **În domeniul solului şi vegetaţiei**

GNM-CJ Constanta informează telefonic despre producerea, la 07.09.2019, ora 14:10, unui incendiu de vegetație uscată, sub podul Năvodari, zona ecluza, jud CT. Nu se cunosc cauzele declanșatoare. ISU Dobrogea intervine pentru stingere. Vom reveni cu informații suplimentare.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE

Dispecer,

Gabriel ION